ก่อนหน้านี้เคยฉีดยาคุมแบบ3เดือนมาเกือบ2ปี แล้วก็ฉีดแบบ1เดือนมา1ปีกว่าๆ ตั้งแต่ฉีดยาคุมมาก็ไม่มีประจำเดือนมาตลอดร่วม3-4ปี ปรึกษาคุณ คุณแนะนำให้กลับมาฉีด3เดือนดีกว่าเพราะยังไงประจำเดือนก็ไม่มาอยู่ดี แถมประหยัดเงินกว่าฉีดทุกเดือน ไม่มีผลข้างเคียง เราก็เลยตัดสินใจกลับมาฉีดแบบ3เดือนเมื่อวันที่ 9 ก.ย. 62 ที่ผ่านมา แต่พอหลังจากฉีดประมาณ1อาทิตย์ก็มีอาการปวดหน่วงท้องมาก มีเมือกเลือดใสๆของ1-2วันแรก ก็ได้กินยาแก้ปวดท้องประจำเดือนเม็ดสีเหลืองใหญ่ๆอาการก็ดีขึ้นแต่ต้องกินทุกวันไม่งั้นก็ปวดอีกถึงวันนี้ก็ยังปวดอยู่ค่ะ ปวดเป็นพักๆส่วนมากจะปวดหลังจากฉี่รอบเช้ากับกลางคืนค่ะ อยากถามคุณว่าอาการที่ปวดท้องหน่วงและมีเมือกเลือกใสๆ เป็นอาการปกติของการปรับเปลี่ยนตัวยาไหมคะ หรือเป็นอาการผิดปกติ รบกวนคุณตอบด้วยนะคะ ตอนนี้กังวลมาก เพราะที่เราฉีดยาคุมบอกไม่มีผลข้างเคียง ขอบล่วงหน้าสำหรับคำตอบนะคะ
สวัสดีค่ะ wongawee30อาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นหากมีอาการปวดนั้นสัมพันธ์กับการขยับร่างกายหรือกดหน้าท้องเบาๆแล้วปวด น่าจะเป็นลักษณะปวดจากกล้ามเนื้ออักเสบค่ะ แต่หากมีอาการปวดท้องน้อยร่วมกับประจำเดือนผิดปกติ อาจเป็นจากความผิดปกติของมดลูกและรังไข่ได้จากที่ wongawee30 เล่ามายังสรุปสาเหตุที่ชัดเจนไม่ได้นะคะ อาจเป็นอาการปวดประจำเดือน ที่เกิดจากการเปลี่ยนแปลงของระดับฮอร์โมนเพศหญิงที่เพิ่งปรับเปลี่ยนได้ค่ะ ซึ่งอาจต้องรอดูอาการอีกระยะก่อนนะคะระหว่างนี้แนะนำให้รับประทานยาแก้ปวดเป็นพาราเซตามอลบรรเทา ร่วมกับพักผ่อน งดออกแรงหากอาการปวดไม่ดีขึ้น มีอาการปวดท้องมาก หรือเลือดออกผิดปกติต่อเนื่อง แนะนำให้ไปพบแพทย์ที่ดูแลอีกทีนะคะ